ທ່ານໂອບາມາພົບກັບ ພວກຜູ້ນໍາຂອງກຸ່ມG20 ປະເທດອື່ນ
ທ່ານ ໂອບາມາ ຄາດວ່າພວກຜູ້ນໍາ ຂອງກຸ່ມ20 ຈະຕົກລົງກັນໄດ້ກ່ຽວກັບ ມາດຕະການຕ່າງໆ ເພື່ອຮັບປະກັນ ການເຕີບໂຕຂອງເສດຖະກິດ ທີ່ກໍ້າເກິ່ງ ແລະຍືນຍົງນັ້ນ.
ປະທານາທິບໍດີບາຣັກໂອບາມາແຫ່ງສະຫະລັດກ່າວວ່າ ທ່ານຄາດວ່າພວກຜູ້ນໍາຂອງກຸ່ມ20 ປະເທດທີ່ມີການ ເສດຖະກິດໃຫຍ່ທີ່ສຸດໃນໂລກ ຈະຕົກລົງກັນໄດ້ກ່ຽວກັບ ມາດຕະການຕ່າງໆ ເພື່ອຮັບປະກັນການເຕີບໂຕຂອງ ເສດຖະກິດທີ່ກໍ້າເກິ່ງແລະຍືນຍົງນັ້ນ ຜູ້ນໍາກຸ່ມ G20 ເປີດກອງປະຊຸມສຸດຍອດກັນເປັນເວລາ 2 ມື້ທີ່ກຸງໂຊນໂດຍພາກັນຮັບປະທານອາຫານຄໍ່າແລະເຮັດ ວຽກໄປພ້ອມໃນແລງວັນພະຫັດມື້ນີ້ ຫລັງຈາກຖົກຖຽງ ກັນມາຢ່າງເຜັດຮ້ອນເປັນເວລາຫລາຍມື້ ກ່ຽວກັບຄວາມ ບໍ່ກໍ້າເກິ່ງກັນທາງດ້ານການຄ້າ ທີ່ໄດ້ຍັງຜົນເຮັດໃຫ້ມີການໄດ້ປຽບດ້ານການຄ້າຢ່າງຫລວງ ຫລາຍຂອງຫຼາຍໆປະເທດ ຄື ຈີນແລະເຢຍຣະມັນ ແຕ່ກັບສ້າງການຂາດດຸນການຄ້າຢ່າງ ມະຫາສານ ໃນສະຫະລັດນັ້ນ ໃນກອງປະຊຸມຕໍ່ນັກຂ່າວກ່ອນໜ້ານີ້ກັບປະທານາທິບໍດີ Lee Myung-bak ແຫ່ງເກົາຫລີ ໃຕ້ ທ່ານໂອບາມາກ່າວວ່າ ທ່ານເຊື່ອວ່າ ກອງປະຊຸມສຸດຍອດນີ້ ຈະສ້າງກົນໄກຂຶ້ນເພື່ອວັດ ແທກການເຕີບໂຕ ແລະຊ່ອຍສ້າງຄວາມກໍ້າເກິ່ງກັນຄືນມາສູ່ລະບົບການຄ້າ ຈີນແລະປະເທດອື່ນໆກໍພາກັນກ່າວຫາເຊ່ນກັນວ່າ ການເອົາບາດກ້າວຕ່າງໆເພື່ອກະຕຸ້ນເສດຖະກິດຂອງສະຫະລັດເມື່ອໄວໆມານີ້ຈະພາໃຫ້ເກີດບັນຫາເງິນເຟີ້ ແລະການເກັງກໍາ ໄລ ທີ່ພາໃຫ້ເກີດເສດຖະກິດຟອງ ສະບູ່ໃນປະເທດຂອງພວກເຂົາເຈົ້າ ແຕ່ທ່ານໂອບາມາ ກ່າວວ່າ ທ່ານໄດ້ບອກໃຫ້ພວກຜູ້ຊ່ອຍວຽກຂອງທ່ານເພ່ງເລັງທຸກໆມື້ເພື່ອຫາວິທີຂະຫຍາຍ ການເສດຖະກິດຂອງສະຫະລັດນັ້ນ